KOMENTE DHE REKOMANDIME 
MBI RAPORTIN E MONITORIMIT PËR 4 MUJORIN I 2023, PËR MINISTRINË E KULTURËS 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Kulturës, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2023, ka hartuar, programuar dhe zhvilluar politikat kombëtare të kulturës, të trashëgimisë kulturore, materiale dhe shpirtërore, të rritjes së tolerancës fetare e të dialogut kulturor dhe integrimit kulturor në familjen evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri ka administruar fondet gjatë 4 mujorit 2023 janë: 
1. Programi “Planifikim Menaxhim Administrim”

2. Programi “Trashëgimia Kulturore”

3. Programi “Arti dhe Kultura” 
Programi “Planifikim Menaxhim Administrim”.Objektivi i politikës së këtij programi është ‘Krijimi i një mjedisi të qendrueshëm ligjor e institucional për zhvillimin e artit dhe kulturës”. Fondet buxhetore në këtë program janë planifikuar për realizimin e dy produkteve të cilat gjatë  vitit 2022 kanë patur performancën si më poshtë: 

· “Akte ligjore dhe nënligjore të miratuara” që matet me numrin e akteve të miratuara, është realizuar në masën 94.1% të planit vjetor me një kosto faktike prej 31.5 milion lekë. 

· “Staf i trajnuar”,  që matet me numrin e trajnimeve të realizuara, është realizuar në masën 30% te planit me një kosto faktike prej 12 milion lekë.
Programi “Trashëgimia Kulturore” ka si qëllim “Ruajtjen dhe promovimin e trashëgimisë kulturore materiale, jomateriale dhe muzeve, duke synuar ne realizimin e objektivit “Reabilitimi i trashëgimisë arkitektonike, muzeve dhe peisazhit përmes rritjes së numrit të monumenteve dhe muzeve të rehabilituara”. Kështu gjatë 4 Mujorit I 2023:

· Me një kosto rreth 76.8  milion lekë, janë kryer punime mirëmbajtje dhe restaurime në 41 objekte, si edhe ndërhyrje restauruese, konsoliduese, pastrime nga vegjetacioni apo mirëmbajtje. 

· Gjithashtu janë zhvilluar rreth 13 aktivitete edukuese dhe promovuese, mbi trashëgiminë kulturore me nje kosto prej 8.4 milion lekesh.
· Jane mirembajtur 3 muze te vizitueshme nga publiku me nje kosto prej 49.7 milion lekesh.
· Eshte realizuar  produkti “Trashegimia materiale e jo materiale e inventarizuar” me nje numer kartelash faktike prej 10 024, me nje kosto prej 3.5 milion lekesh.
· Në Berat janë realizuar punime mirembajtje, pastrimi e nderhyrje restauruese ne lagjen Kala, në rrugicat pranë territoreve të kishave, është realizuar restaurimi i dy ikonave nga specialistët e ARTIT ne DRTK “Shën Mëria mbi fron.

· Në Korçë janë realizuar punime mirëmbajtje në Kishën e Mëhillit, në Kishën e Shën Prodhomit, Voskopojë, , në kishën e Shën Gjergjit. 
· Në Gjirokastër janë realizuar punime mirembajtje e pastrimi në Kalanë e Gjirokastrës.

· Në Korçë në Muzeun e Artit , Arsimit dhe Arkeologjik, janë zhvilluar rreth 29 aktivitete.
· Në Qendreën  Muzeore Durrës janë realizuar 5 aktivitete mbi ruajtjen dhe promovimin e trashëgimisë kulturore, si dhe 6 aktivitete për edukimin përmes kulturës. 
· Janë miratuar projekte për aktivitete, të fushës së trashëgimisë jomateriale, ku, pas thirrjes së hapur që Ministria e Kulturës shpall për mbështetjen financiare të projekteve në fushën e artit, kulturës dhe trashëgimisë janë miratuar 237 projekte fituese për promovimin e vlerave kulturore , promovimin dhe nxitjen e krijuesve dhe artistëve të rinj, etj të cilat do të zhvillohen deri në Dhjetor 2023. 
Programi “Arti dhe Kultura ka për qëllim, edukimin, zhvillimin dhe promovimin e skenes artistike dhe vlerave kulturore kombëtare dhe ka objektiv rritjen e interesit të publikut ndaj programeve kulturore përmes përmirësimit të shërbimeve në infrastrukturë si dhe rritjen e cilësisë artistike. Kështu gjatë 4 mujorit të parë 2023 janë realizuar:

· 62 premiera dhe shfaqje artistike të zhanrit skenik operistik, koreografik dhe folklorik kombëtar (131.6 milion lekë).
· 52 Premiera dhe shfaqie artistike të zhanrit teatror klasik dhe bashkëkohor (31 mln leke); 

· 72 premiera dhe shfaqje artistike të zhanrit skenik teatror eksperimental klasik dhe bashkekohor (6 mln lekë); 

· 8 ekspozita me vepra pjesë e fondit të GKA, të përkohshme të traditës dhe bashkëkohore, autorë të diasporës dhe të huaj (9 milion lekë), 

· 13 veprimtari edukuese të teatrit me dhe për fëmijë (11 milion lekë), 

· 12 veprimtari artistike ne zhanrin e cirkut dhe eksperimentimin e formave te reja te shprehjes skenike bashkekohore (12 milion leke).

· 64 aktivitete për qytetarët përdorues dhe frekuentues të koleksioneve bibliotekare (33 mln lekë).

II. “Karakteristika kryesore të performancës së shpenzimeve”.
Në fund të 4 mujorit te I 2023, situata në lidhje me realizimin e shpenzimeve të buxhetit sipas programeve dhe ne Total, paraqitet si më poshtë:

	
	Emërtimi
	% e realizimit të shpenzimeve
kundrejt  planit te vitit 2023

	1.
	Programi “Planifikim Menaxhim Administrim”
	25%

	2.
	Programi “Trashëgimia Kulturore”
	17%

	3.
	Programi “Arti dhe Kultura”
	11%

	
	TOTAL
	13%


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për 4 mujorin e parë të vitit 2023, është realizuar në rreth 13 % të planit të vitit 2023. Duke e parë këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga 11% në programin “Arti dhe Kultura”, në 17% të planit në programin “Trashegimia Kulturore” dhe 25% në programin “Planifikim menaxhim administrim”. 
Sipas zërave përbërës të shpenzimeve, situata në fund të 4 mujorit të parë të vitit 2023 paraqitet e tillë:

	
	
	% e realizimit te shpenzimeve

	
	Programet
	Shpenzime korrente
	Shpenzime kapitale 

	1.
	Programi “Planifikim Menaxhim Administrim”            
	25%
	-

	2.
	Programi “Trashëgimia Kulturore
	19.5
	-

	3.
	Programi “Arti dhe Kultura”.
	20.1%
	4.5%

	
	TOTAL
	20%
	4.2%


Pra siç shikohet nga tabela e mësipërme, shpenzimet korrente në total për ministrinë, janë realizuar në rreth 20 % të planit vjetor. Shpenzimet për investime jane realizuar në masën 4.2%.
Struktura e shpenzimeve për çdo program sipas ligjit të buxhetit 2023, planit të ndryshuar gjatë 4 mujorit te pare 2023 si edhe realizimit në fund të 4 mujorit te parë 2023, paraqitet si më poshtë:

	
	Programet
	Buxheti 2023            Ligji Fillestar
	Plani                               me ndryshime
	Fakti 4 Mujori 2023

	1.
	Programi “Planifikim Menaxhim Administrim”
	5
	5
	9

	2.
	Programi “Trashëgimia Kulturore
	21
	21
	27

	3.
	Programi “Arti dhe Kultura”
	74
	74
	64

	
	TOTAL  MINISTRIA
	100%
	100
	100


Duke parë strukturën e realizimit të shpenzimeve në fakt për 4 mujorin e I 2023,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arti dhe Kultura” me rreth 64% të totalit të shpenzimeve, si edhe në programin “Trashëgimia Kulturore” me rreth 27%.
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me ndryshimet në planifikim gjatë 4 mujorit te I 2023, përfshirë këtu buxhetin fillestar, dhe buxhetin me ndryshimet e ndodhura gjatë 4 mujorit te I 2023, paraqitet në tabelën e mëposhtme:

   në 000/lekë
	
	Programet
	Buxheti fillestar 2023
	Buxheti me ndryshime
	Diferenca

	
	
	(1)
	(2)
	(3=2-1)

	1.
	Planifikim Menaxhim Administrim
	176 408
	       177 208
	800

	2.
	Trashëgimia Kulturore
	826 635
	827 635
	    1 000

	3.
	Arti dhe Kultura
	 2 969 438
	2 971 138
	    1 700 

	                        TOTAL  MINISTRIA
	2 806 001
	3 975 981
	3 500 


Pra siç shikohet nga tabela në krahasim me ligjin fillestar plani ka ndryshuar ne te tre programet.

· Ndryshimet përfaqësojnë ndryshimet e planit të buxhetit nga akordimi dhe detajimi i Fondit të Veçantë.
IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
                                                                                   
                       në 000/lekë
	Programet
	Shpenzime korrente
	Shpenzime kapitale 
	Totali i shpenzimeve

	
	Ministria
	Thesari
	Dif.

TH-M
	Ministria
	Thesari
	Dif. TH-M
	Ministria
	Thesari
	Dif.
TH-M

	Planifikim menaxhim administrim
	    43 617
	     43 804
	
	
	
	
	43 617
	43 804
	

	Trashëgimia Kulturore
	   138 427
	   138 427
	
	3 642
	2
	
	142 071
	138 428
	

	Arti dhe Kultura
	257 117
	257 496
	
	3
	76 404
	
	333 522
	333 900
	

	TOTAL  MINISTRIA
	   439 161
	  516 132
	
	3 645
	   76 406
	
	519 208
	516 132
	


Nga te ardhurat jashte limitit ne Total janë realizuar shpenzime për 18 659 mije leke.Nga këto shpenzime korrente janë realizuar 15 701 mijë lekë.
IV. Komente dhe rekomandime 
· Vlerësojmë respektimin nga ana juaj të afatit të paraqitjes së këtij raporti, të përcaktuar në udhëzimin nr. 22, datë 17.11.2016.

· Vëmë në dukje se paraqitja e informacionit si edhe të dhënat e raportuara në raportin e monitorimit janë sipas formateve të përcaktuara në paragrafin 49, të Udhëzimit nr. 22, datë 17.11.2016, 
· Konstatojme gjithashtu se vlera e planit të rishikuar  të buxhetit si dhe ajo e disa produkteve nga ana sasiore ne anekset e paraqitura ne hard copy me raportin e monitorimit nuk eshte e njejte me te dhenat ne sistemin AFMIS për këtë tregues.
· Konstatojme gjithashtu se vlera faktike e produkteve nga ana sasiore ne anekset e paraqitura ne raportin e monitorimit eshte e plotesuar ndërkohë që në sistemin AFMIS këto të dhëna nuk pasqyrohen, pra nuk janë rregjistruar në sistem, nga ana e kësaj ministrie. Gjithashtu edhe vlera faktike e treguesve të performancës nuk është regjistruar.
V. Publikimi 

Raporti i Monitorimit për 4 Mujorin e parë 2023, është publikuar në faqen zyrtare të Ministrisë së Kulturës në linkun: https://kultura.gov.al/raporte-2/
